
SAND  OPLYSNING   ER   KUNDSKAB  OM   TINGENE  SOM   DE  ER 


NUMMER    8 


15.  APRIL  1921 


70.  AARGANG 


DR.  JOHN  A.  WIDTSOE. 


Foranlediget  ved  Præs.  Anthon  H.  Lunds  Dod  og  Apostel 
Ivins  Beskikkelse  til  Præsident  Grants  anden  Raadgiver,  er 
Dr.  John  A.  Widtsoe  nu  kaldet  til  Medlem  af  de  tolv  Apostles 
Kvorum. 

For  os  er  det  en  særlig  Glæde,  at  en  af  Nordens  Sønner  er 
valgt  til  at  indtage  denne  høje  og  ansvarsfulde  Stilling  i  Jesu 
Kristi  Kirke.  Broder  Widtsoe  er  født  den  31.  Januar  1872  paa 
Øen  Froen,  Trondhjem  Amt,  Norge;  han  blev  døbt  og  indlem- 
met i  Kirken,  da  han  var  tolv  Aar  gammel,  og  emigrerede 
umiddelbart  efter  til  Utah.  Broder  Widtsoe  har  altid  taget 
aktiv  Del  i  Kirkens  Arbejde,  og  alt  det  Arbejde,  der  er  over- 
draget ham  i  denne  Henseende,  har  han  udfort  med  stor 
Omhu  og  Omhyggelighed;  men  foruden  har  han  været  beher- 
sket af  en  stor  Trang  til  at  udvide  sine  Kundskaber,  og  han 
har  da  ogsaa  i  Tidernes  Løb  arbejdet  sig  frem  til  en  ærefuld 
Stilling  blandt  Amerikas  Lærde.  Som  ganske  ung  udgik  han 
fra  Brigham  Young  Kollegiet  i  Logan  og  studerede  videre  ved 

det  verdensberømte  Harvard  Universitet,  som  han  forlod  med 
højeste  Udmærkelse.  Fra  1894 — 98  virkede  han  som  Docent  i 
Kemi  ved  Landbohøjskolen  i  Logan  og  1898  ordineredes  han 
til  Halvfjerdsindstyve,  hvorefter  han  udsendtes  paa  Mission 
til  Europa,  dog  tillige  for  at  gore  Studier  der. 

I  1899  tog  Broder  Widtsoe  Doktorgraden  i  Filosofi  ved 
Universitetet  i  Gottingen  i  Tyskland.  Derefter  foretog  han  en 
Rejse  til  Danmark,  Norge,  Schweiz  og  Frankrig.  Efter  sin 
Hjemkomst  til  Utah  blev  Dr.  Widtsoe  udnævnt  til  Direktør 
for  Statens  Landbohøjskole  i  Logan  og  siden  til  det  hoje 
Hverv  søm  Præsident  for  Utahs  Universitet. 

I  Dr.  Widtsoe  har  Kirken  en  nidkær  og  dygtig  Apostel,  om 
hvem  det  med  rette  kan  siges,  at  han  er  særlig  skikket  til  det 
hoje  Kald  at  repræsentere  Jesus  Kristus,  Verdens  Lys. 


DE  RETTE  TANKERS  MAGT, 

Det  er  ikke  uden  Betydning,  hvad  Du  tænker.  Det  siges 
undertiden,  at  det  betyder  ikke  noget,  hvad  Du  tænker,  men 
kun,  hvad  Du  gør;  at  dine  Anskuelser  ikke  kommer  andre  ved 
o.  s.  v. 

Dine  Tanker  er  af  den  allerstørste  Betydning.  Hvad  Du 
bærer  i  dit  Sind,  paavirker  dine  Hænders  Gerning.  Hvad  Du 
tror,  forandrer  det,  Du  ser  og  horer.  I  Virkeligheden  blander 
enhver  Følelse  og  Kendsgerning,  der  kommer  ind  i  din 
Hjerne,  sig  med  det  Indhold,  den  allerede  har,  og  udgor  en 
Art  kemisk  Sammensætning;  det  er  denne  Sammensætning, 
denne  Forening  af  Kendsgerninger  og  forudfattet  Overbevis- 
ning, som  tilsidst  bundfælder  sig  i  dit  Jeg  og  udgor  din 
Tankebeslutning. 

Din  første  Pligt  er  at  forberede  Dig  til  at  finde  Sandheden. 
Dersom  dit  Sind  er  fyldt  med  falske  Idéer  og  Overtro  eller 
splittet  af  urigtige  Følelser  eller  maaske  paa  Grund  af  et 
eller  andet,  som  i  Virkeligheden  slet  ikke  er  til,  og  som  Du 

har  skænket  Tiltro  af  en  Slags  Pligtfølelse,  da  er  Du  aldeles 
uskikket  til  at  anvende  Sandheden. 

Rens  ud  indvendig! 

Hvorledes? 

Vær  for  det  første  ærlig  mod  Dig  selv.  Lyv  eller  smiger 
ikke  for  Dig  selv.  Hypnotiser  ikke  Dig  selv.  Naar  Du  forst  én 
Gang  har  antaget  noget  for  Sandhed  uden  at  vide,  om  det  nu 
ogsaa  virkelig  er  Sandhed,  er  Du  paa  Vejen  til  dit  Livs  Øde- 
læggelse. 

For  det  andet:  Prøv  enhver  ny  Kendsgerning  ved  at  sam- 
menligne den  med  andre  Kendsgerninger,  som  Du  har  gen- 
nemprøvet og  er  klar  over.  Den  ny  Kendsgerning  bør  stemme 
med  de  andre,  de  fastslaaede.  Gør  den  ikke  det,  har  Du  Lov 
til  at  mistænke  den  for  ikke  at  være  ægte. 

For  det  tredje:  Tro  paa  Sandheden;  det  er  altid  af  større 
Betydning,  at  en  Ting  er  sand,  end  at  den  er  fordelagtig,  be- 
hagelig eller  endog  praktisk. 

Sandheden  skal  frigøre  Dig.  En  Usandhed  binder  Dig 
altid. 

Sandhed  er  Universets  Logik;  den  er  Guds  Sind,  og  intet, 
som  Du  kan  udtænke  eller  opdage,  kan  indtage  dens  Plads. 

Faa  de  rette  Tanker. 

Gor  Du  ikke  det,  er  det  Hele  galt. 


SELVTILLID. 

At  have  Tillid  til  din  egen  Tanke,  at  tro,  at  hvad  der  er 
Sandhed  i  dit  eget  Hjertes  Dyb,  er  Sandhed  for  alle  Menne- 
sker —  det  er  Geni. 

Udtal  din  indre  Overbevisning,  og  den  skal  blive  til  en  al- 
mindelig delt  Opfattelse;  thi  dit  Indre  bliver  til  dit  Ydre,  og 
din  første  Tanke  tilbagegives  Dig  i  den  endelige  Dom.  Den 
hojeste  Fortjeneste  vi  tilskriver  Moses,  Plato  og  Milton  er,  at 
de  saa  bort  fra  Traditioner  og  forkyndte,  ikke  hvad  Menne- 

sker  tænkte,  men  hvad  de  selv  tænkte.  Vi  burde  lære  at  iagt- 
tage det  Lysglimt,  der  skinner  indefra  ud  gennem  vort  Sind; 
dog  afviser  vi  uden  Varsel  denne  Tanke,  fordi  den  er  vor  egen. 
I  ethvert  genialt  Værk  genkender  vi  vore  egne  forkastede 
Tanker,  de  kommer  tilbage  til  os  med  en  vis  fremmed  Maje- 
stæt. 

Der  kommer  en  Tid  i  ethvert  Menneskes  Uddannelse,  hvor 
det  har  den  Overbevisning,  at  en  Kappestrid  vilde  være  en 
Taabelighed,  at  Efterligning  vilde  være  ensbetydende  med 
Selvmord,  at  man  maa  tage  sig  selv  som  man  nu  en  Gang  er 
og  at,  skont  det  udstrakte  Univers  er  fuldt  af  Goder,  intet  næ- 
rende Sædekorn  kan  komme  til  ham  uden  gennem  det  lille 
Stykke  Jord,  der  er  givet  ham  at  dyrke. 

Den  Magt,  der  bor  inde  i  Dig,  er  ny  for  Naturen,  og  ingen 
uden  Du  selv  véd,  hvad  Du  kan  udrette,  og  selv  véd  Du  det 
heller  ikke,  for  Du  har  provet  det.  Det  er  ikke  for  intet,  at  et 
Ansigt,  en  Karakter,  en  Kendsgerning  gor  dybt  Indtryk  paa 
Dig,  medens  en  anden  slet  intet  Indtryk  gor.  Dette  Erindrin- 
gens Billedhuggerarbejde  er  forud  harmonisk  afpasset.  Øjet 
blev  f.  Eks.  anbragt,  hvor  en  af  Straalerne  skulde  falde,  saa 
at  det  kunde  vidne  om  denne  særlige  Straale.  Udtal  kun  dri- 
stigt hver  eneste  Stavelse  af  din  Bekendelse.  Vi  udtrykker  os 
i  Almindelighed  kun  halvt  og  skammer  os  over  den  guddom- 
melige Tanke,  som  hver  af  os  repræsenterer.  Gud  aabenbarer 
ikke  sit  Værk  gennem  Kujoner.  Der  skal  et  guddommeligt 
Menneske  til  at  udove  det  guddommelige.  Et  Menneske  foler 
sig  styrket  og  glad,  naar  det  har  lagt  hele  sin  Sjæl  i  Arbejdet 
og  gjort  sit  bedste;  men  hvad  det  har  gjort  eller  sagt  paa 
anden  Vis,  vil  ikke  give  det  Fred. 

Hav  Tillid  til  Dig  selv!  Annam  det  Sted  og  den  Virkekreds, 
det  guddommelige  Forsyn  har  udvalgt  for  Dig.  Den  evige 
Guddom  taler  gennem  dit  Hjerte,  virker  med  dine  Hænder, 
hersker  gennem  hele  dit  Væsen.     ' 

NØDVENDIGHEDEN   AF  LYDIGHED. 

Naar  en  Person  har  underkastet  sig  de  Ordinancer,  der  er 
nodvendige  for  at  indtræde  i  Jesu  Kristi  Kirke,  forlanges  det, 
at  han  adlyder  Herrens  Bud  og  Befalinger  noje,  og  at  han  i 
alle  Ting  viser  sin  Troskab  og  Loyalitet  mod  Kirken  og  Guds 
Rige.  Det  er  ogsaa  hans  Pligt  at  gøre  sig  fuldtud  bekendt  med 
Evangeliets  Love,  saa  at  han  kan  vise  streng  Lydighed  imod 
dem  og  ikke  lade  sig  skuffe  af  de,  der  søger  at  forandre  Skik- 
kene. Den,  der  er  uvidende  om  Loven,  véd  ikke,  naar  han 
overtræder  den,  og  det  er  med  den,  som  med  den  verdslige 
Lov:  Uvidenhed  om  den  er  ingen  Undskyldning,  naar  man 
har  overtraadt  den. 

De  Befalinger,  Herren  har  givet  i  svundne  Tider,  er  ikke 
altid  bindende  for  de  efterfølgende  Generationer.  Gud  gav 
Adam  visse  Befalinger,  der  kun  havde  Tilknytning  til  hans 
Tid,  ikke  til  vor.  Han  bod  Noah  bygge  Arken;  han  befalede 
Abraham  at  forlade  Kaldæa  og  drage  til  et  fremmed  Land  og 
ofre  sin  Son  Isak;  men  Herren  har  ogsaa  givet  Befalinger,  der 
har  særlig  Tilknytning  til  Menneskenes  Frelse  og  Velfærd 
i  Dag. 

Naar  Gud  talte  i  henrundne  Tider,  havde  han  Profeter  til 
at  modtage  sine  Befalinger,  og  Profeterne  skulde  da  lade  dem 
gaa  videre  til  Menneskene.  Saaledes  er  det  den  Dag  i  Dag. 
»Hvem,  der  antager  mig,  antager  den,  som  har  udsendt  mig,« 
sagde  Kristus,  og  »den,  der  modtager  hvem  jeg  har  sendt, 
modtager  mig.«  Kristus  sagde  ogsaa  om  sine  bemyndigede 
Tjenere:  »Sandelig  siger  jeg  Eder,  at  alt  hvad  I  gor  for  en  af 
de  mindste  af  disse,  det  gor  I  ogsaa  for  mig,«  idet  han  derved 
viste,  at  Gud  æres  ved,  at  vi  ærer  og  adlyder  hans  Tjenere, 
som  han  har  bemyndiget  til  at  bringe  det  evige  Evangelium 
ud  blandt  Menneskene. 

Nødvendigheden  af  Lydighed  vises  os  tydeligt  gennem 
Frelserens  Ord:  »Jeg  kom  ikke  for  at  udfore  min  egen  Vilje, 
men  hans  Vilje,  som  sendte  mig.« 

Lydighedsprincippet  fremsættes  ogsaa  af  Paulus,  som 
siger,  at  selv  Kristus  »lærte  Lydighed  af  det,  han  led,  og  da 
han  var  fuldkommengjort,  blev  han  Aarsag  til  evig  Frelse  for 
alle  de,  som  adlyder  ham.«  Frelseren  sagde:  »Ikke  enhver, 
som  raaber  Herre,  Herre,  skal  komme  ind  i-  Himmerige,  men 
den,  som  gor  min  himmelske  Faders  Vilje.« 

Der  har  til  alle  Tider  været  Mennesker,  der  betragtede 
Lydighed  som  noget  nedværdigende  eller  ydmygende  og  ikke 
havde  tilstrækkeligt  moralsk  Mod  til  at  adlyde  Evangeliet. 
Gennem  vore  Dages  Aabenbaring  har  vi  lært,  at  enhver  Vel- 
signelse beror  paa  en  himmelsk  Lov,  hvis  Opfyldelse  betinger 
Velsignelsens  Fremkomst.  Derfor  modtager  kun  de  Velsignel- 
serne, der  gor  sig  bekendt  med  de  Love,  hvoraf  de  afhænger, 
og  adlyder  dem.  Denne  Lydighed  er  det  eneste,  der  kan  frelse 
Menneskene  fra  Tilværelsens  Sorger  og  Besværligheder  og 
dygtiggore  dem  til  det  evige  Fremskridt. 


NYE  RAADGIVERE. 

Paa  det  forste  Præsidentskabs  og  Apostelraadets  ugentlige 
Mode  den  10.  Marts  blev  den  efter  Præs.  Anthon  H.  Lunds 
Dod  ledige  Plads  som  forste  Raadgiver  for  Præsident  Heber 
J.  Grant  besat  med  den  hidtidige  anden  Raadgiver,  Præs. 
Charles  W.  Penrose,  medens  Kaldet  som  anden  Raadgiver  til  — 
traadtes  af  Ældste  Anthony  W.  Ivins  af  de  Tolvs  Raad.  Rud- 
ger Glawson,  der  tidligere  var  fungerende  Præsident  for  de 
Tolvs  Raad,  efterfølger  nu  Præs.  Anthon  H.  Lund  som  dette 
Raads  Præsident.  Alle  Indsættelserne  foretoges  af  Præsident 
Grant. 

Præs.  Penrose,  der  nu  er  Præsident  Heber  J.  Grants  forste 
Raadgiver,  har  siddet  i  det  forste  Præsidentskab  siden  1911, 
da  han  blev  valgt  til  anden  Raadgiver  for  den  nu  afdode 
Præs.  Joseph  F.  Smith.  Præs.  Penroses  Forgænger  var  da 
John  Henry  Smith.  Allerede  i  1884  paatog  Præs.  Penrose  sig 

Arbejdet  som  Raadgiver  i  Præsidiet  for  Salt  Lake  City;  1895 
assisterede  han  i  Kirkehistorikerens  Kontor  indtil  1904,  da 
han  blev  Medlem  af  de  tolv  Apostles  Raad.  I  1906  udnævntes 
han,  efter  en  længere  Missionsvirksomhed,  til  Præsident  fol- 
den europæiske  Mission. 

Ved  Præs.  Joseph  F.  Smiths  Død  1918  blev  han  valgt  til 
anden  Raadgiver  for  Præs.  Grant  og  er  altsaa  nu  valgt  til  at 
efterfolge  sin  afdøde  Ven  og  Forbundne,  Anthon  H.  Lund,  som 
første  Raadgiver  for  Kirkens  Præsident. 

Præs.  Penrose,  der  er  89  Aar  gammel,  er  af  den  store  Of- 
fentlighed tillige  kendt  som  en  fremragende  Taler  og  Skri- 
bent. 

Præsident  A.  W.  I  vins,  der  nu  er  anden  Raadgiver  i  det 
forste  Præsidentskab,  har  bag  sig  en  lang  Virksomhed  i  Kir- 
kens Tjeneste  i  Meksiko  og  Utah.  I  1907  blev  Præs.  I  vins 
Medlem  af  de  Tolvs  Raad.  For  Skandinaver  vil  det  være  af 
Interesse  at  faa  at  vide,  at  Præs.  Ivins  er  gift  med  en  Datter 
af  Erastus  Snow,  Nordens  Apostel. 


MEDDELELSE. 

Vi  har  i  Tidens  Lob  modtaget  Breve  fra  mange  med  Øn- 
sket om  Fremskaffelse  af  Slægtsregistre,  men  maatte  i  hvert 
enkelt  Tilfælde  svare,  at  vi  ikke  havde  Tid  til  at  beskæftige 
os  dermed,  idet  vi  dog  samtidig  udtalte  Haabet  om,  at  Frem- 
tiden vilde  bringe  os  en  Mand,  der  var  skikket  til  dette 
Arbejde. 

Denne  Mand  har  vi  nu  funden  i  Broder  Einar  Kiær, 
Kobenhavn,  der  har  modtaget  en  god  Universitetsuddannelse 
og  skriver  og  læser  ikke  alene  sit  Modersmaal,  men  ogsaa  En- 
gelsk, Fransk  og  Tysk. 

Broder  Kiær  har  allerede  begyndt  sin  genealogiske  Virk- 
somhed og  vil  blive  glad  ved  at  betjene  alle,  der  onsker  noget 
Arbejde  udfort  paa  dette  Omraade  i  den  danske  Mission. 

»Bikuben«  bedes  venligst  optage  denne  Meddelelse. 

ET  NYT  BUDSKAB  FRA  GUD. 

Fra  »Liahona«. 

I  en  Jernbanekupé  kørte  en  protestantisk  Præst,  en  Jurist 
og  en  Missionær  fra  Jesu  Kristi  Kirke  af  Sidste  Dages  Hel- 
lige. Straks  efter  at  Toget  havde  forladt  Toronto,  Kanada, 
begyndte  de  en  Diskussion  om  Religion. 

»Mormon«  Ældsten  drejede  Samtalen  fra  Dagens  Begiven- 
heder ind  paa  Religionen  ved  at  spørge  Præsten:  »Hvad  tror 
De  er  vor  Tids  største  Behov?« 

»Tro  paa  Gud,«  var  det  øjeblikkelige  Svar. 

»Jeg  er  fuldstændig  enig  med  Dem,«  sagde  Ældsten,  »men 
hvorledes  forklarer  De  Manglen  paa  Tro  efter  nitten  Aarhun- 
dreders  kristelige  Forkyndelse?« 

»Jeg  tror,  jeg  kan  besvare  det  Sporgsmaal,«  indskod  Ju- 
risten, »der  er  intet  Bevis  fra  vor  Samtid  paa,  at  Gud  nogen- 
sinde meddelte  noget  til  Mennesket.  Biblen  er  sammensat  af 
Skrifter,  der  bliver  utydelige  og  tvivlsomme  set  gennem  Tids- 
aldrenes tætte  Taage.  Naar  en  Mand  i  vore  Dage  bliver  spurgt, 
om  han  tror  paa  Biblen,  siger  han  straks:  »Hvorfor  skulde  jeg 
tro  paa  Biblen,  naar  Gud  ikke  har  skrevet  noget  i  nu  henved 
2000  Aar?«  Før  vi  kan  faa  Folk  til  at  tro  Biblen,  vil  de  have 
et  Ord  fra  Gud  i  de  senere  Tider.« 

»Deres  Slutning  er  uden  Tvivl  rigtig,«  sagde  Ældsten  med 
øjensynlig  Interesse  for  Juristens  Erklæring.  »Præsterne  nu 
om  Stunder  er  i  samme  Stilling  som  Lederen  af  et  udmærket 
Forretningsforetagende,  der  forgæves  søgte  at  faa  en  ung 
Mand  til  at  skrive  til  sin  Fader  om  et  Laan,  som  han  skulde 
indskyde  i  Foretagendet.  Den  unge  Mand  havde  været  borte 
fra  sin  Faders  Hjem  i  nitten  Aar,  og  havde  i  al  den  Tid  ikke 
skrevet  til  sin  Fader.  Han  svarede  paa  Forretningslederens 
Opfordringer  saaledes:  »Før  jeg  forlod  min  Faders  Hjem,  lo- 
vede han  at  give  mig  pekuniær  Understøttelse  paa  den  Betin- 
gelse, at  jeg  opretholdt  Korrespondancen  med  ham.  Men  jeg 
har  ikke  skrevet  et  eneste  Brev  til  ham  i  alle  disse  nitten  Aar. 

Hvorledes  skulde  jeg  da  kunne  vente  noget  fra  min  Fader? 
Jeg  har  ikke  adlydt  ham.  Desuden  er  han  maaske  nu  ikke 
mere  i  Stand  til  at  yde  mig  Hjælp.  Han  kan  endog  være  død.« 

»Hvad  behover  denne  Forretningsleder  nu  for  at  faa  den 
unge  Mand  til  at  skrive  til  sin  Fader  om  et  Laan?«  vedblev 
Ældsten. 

»Et  nyt  Brev  fra  Faderen,«  svarede  Juristen  straks. 

»Netop  —  og  hvad  der  i  vore  Dage  behoves  for  at  faa  Folk 
til  at  tro  paa  Biblen,  er  et  nyt  Brev  fra  Gud.« 

»Biblen  indeholder  alt,  hvad  vi  behover  at  vide  om  Gud,« 
ytrede  Præsten. 

»Det  er  jeg  ikke  enig  med  Dem  i,«  sagde  Juristen.  »Dersom 
Biblen  fortæller  os  alt,  hvad  vi  behøver  at  vide  om  Guds  Love, 
hvor  kan  det  da  være,  at  vi  har  Hundreder  af  kristne  Tros- 
bekendelser, og  ikke  to  Prædikanter  i  en  Kirke  er  enige,  selv 
ikke  om  Religionens  Grundtræk?  Desuden  har  vi  et  nyt  Ord 
behov  fra  Gud  for  at  bekræfte  det  gamle.  Folk  tvivler  nu  om 
Biblens  Ord,  ganske  simpelt  fordi  vi  ikke  har  faaet  nogen 
Aabenbaring  fra  Gud  i  de  sidste  Tider.  Hvor  skulde  jeg  dog 
kunne  tro  paa,  at  Gud  nogensinde  talte  til  os,  naar  samtlige 
Præster  forsikrer  mig  om,  at  han  ikke  vil  tale  til  os  i  vor  Tid? 
Den  ortodokse  Lære,  at  Gud  en  Gang  talte,  men  ikke  vil  tale 
siden,  har  frembragt  flere  Vantro  end  alle  de  Vantros  Argu- 
menter tilsammen.« 

»Men  Biblen  forjætter  ingen  Aabenbaringer  efter  de  bibel- 
historiske Tider,«  indvendte  Præsten. 

»Er  det  mon  ikke  muligt,  at  Biblen  alligevel  indeholder 
saadanne  Forjættelser  om  kommende  Aabenbaringer,  men  at 
det  ikke  er  lykkedes  Dem  at  finde  dem?«  spurgte  Ældsten,  idet 
han  sogte  at  bevise  Præstens  Fejltagelse.  »Biblens  sidste  Bog 
lover  klart  og  tydeligt  en  Aabenbaring  i  de  sidste  Dage.  Der 
læser  vi:  »Og  jeg  saa  en  anden  Engel  flyve  midt  igennem  Him- 
len, som  havde  et  evigt  Evangelium  at  forkynde  dem,  som  bor 
paa  Jorden,  og  til  alle  Slægter  og  Stammer,  Tungemaal  og 
Folk,  sigende  med  hoj  Rost:  frygter  Gud  og  giver  ham  Ære, 

thi  hans  Doms  Time  er  kommen;  og  tilbeder  den,  som  har 
skabt  Himlen  og  Jorden  og  Havet  og  Vandenes  Kilder.« 

Noget  af  denne  Profeti  er  ganske  afgjort:  forst  at  en 
Engel  skulde  flyve  gennem  Himlen  og  bringe  et  evigt  Evan- 
gelium; dernæst  at  dette  evige  Evangelium  skulde  forkyndes 
for  alle  Slægter,  Stammer,  Tungemaal  og  Folk;  for  det  tredje, 
at  Tiden  for  Englens  Komme  skulde  være  i  Guds  Doms  Time.« 

»Dette  interesserer  mig  hojligt,«  bemærkede  Juristen,  »thi 
vi  lever  sikkert  nu  i  Verdenshistoriens  sidste  Dage.  Efter 
denne  Profeti  at  domme,  kan  vi  altsaa  nu  vente  Englen,  der 
bringer  det  evige  Budskab.« 

»Englen  er  kommen,«  sagde  Ældsten  alvorligt  og  tog  Mor- 
mons Bog  frem.  »Her  er  det  evige  Evangelium,  som  Englen 
bragte  til  Jorden  i  1827.  Denne  Bog  indeholder  det  gamle 
Amerikas  Historie  og  det  Evangelium,  Kristus  prædikede  til 
sine  »andre  Faar«  (Joh.  10.,  16.),  som  var  de  amerikanske  In- 
dianeres Forfædre.« 

»Er  der  andre  bibelske  Forudsigelser  om  Kommet  af  en  ny 
Del  af  den  hellige  Skrift?«  spurgte  Juristen. 

»Der  er  mange!  Salmisten  erklærede:  »Sandhed  skal  spire 
op  af  Jorden.«  Mormons  Bog  indeholder  Kristi  Sandhed,  som 
den  blev  skrevet  paa  Guldplader  af  Moroni,  der  siden,  som  et 
opstandent,  himmelsk  Væsen,  bragte  dem  til  Profeten  Joseph 
Smith,  der  formedelst  guddommelig  Inspiration  oversatte  Be- 
retningen til  Engelsk.  Ezekiel  omtaler  to  forskellige  guddom- 
melige Beretninger.  I  37.  Kapitel  taler  han  udtrykkelig  om  to 
Stave.  16.  Vers  lyder: 

»Og  Du,  Menneske  Son!  Tag  Dig  en  Stav  og  skriv  derpaa: 
»for  Juda  og  for  hans  Medbrødre  af  Israels  Born«;  og  tag  en 
anden  Stav  og  skriv  derpaa:  »for  Joseph«  —  der  er  Efraims 
Stav  —  »og  for  hele  Israels  Hus,  hans  Medbrodre.« 

Vor  gejstlige  Ven  vil  let  forstaa  Meningen  med  Ordet 
»Stav«.  Det  gamle  Testamentes  Bøger  blev  før  skrevet  paa 
Pergamentstrimler,  som  blev  rullet  om  en  Stav,  derfor  kald- 
tes en  saadan  Beretning  en  »Stav«.« 

»Deri  har  De  ganske  Ret,«  bemærkede  Præsten,  »men  jeg 
ser  intet  i  Ezekiels  37.  Kap.,  som  hentyder  til  noget  i  Retning 
af  Mormons  Bog.« 

»Vær  taalmodig  og  overvej  Sagen  omhyggelig,«  sagde 
Ældsten.  »De  vil  bemærke,  at  Ezekiel  taler  om  den  Stav,  der 
er  Beretningen  om  Juda  eller  Jøderne,  hvilken  uden  al  Tvivl 
er  Biblen.  Men  hvor  er  den  anden  Beretning,  Efraims  Stav? 
Den  er  ikke  en  Del  af  Biblen.  Disse  to  »Stave«  har  ikke  været 
sammenfattede  i  et  Bud.  Ezekiel  siger,  at  Joseph  eller  Efraims 
Stav  skal  være  i  Efraims  Land.  Det  gamle  og  ny  Testamente 
udgør  tilsammen  Judas  Stav.  De  Folk,  der  først  bosatte  sig  i 
Amerika,  kom  fra  Palæstina.  De  nedstammede  fra  Joseph 
gennem  Efraim  og  Manassa. 

Deres  Beretning  er  i  Aand  og  Sandhed  Efraims  Stav,  der, 
som  forudsagt  af  Ezekiel  i  de  sidste  Dage,  skal  lægges  til  Ju- 
das Stav.  Disse  to  Beretninger  er  nu  et  i  Guds  Hænder.« 

»Jeg  tror,  at  der  med  disse  to  Stave  eller  Beretninger  menes 
henholdsvis  det  gamle  og  det  ny  Testamente,«  indvendte  Præ- 
sten. »Judas  Stav  er  det  gamle,  Efraims  det  ny  Testamente.« 

»Men  hvor  kan  De  tro  det?«  udbrød  Juristen.  »Det  ny  Te- 
stamente er  jo  ikke  i  nogen  Henseende  en  Beretning  om  Jo- 
sephs eller  Efraims  Stamme!« 

»Hvor  kan  det  være,  at  De  bestandig  tager  Mormonernes 
Parti?«  spurgte  Præsten  med  daarlig  skjult  Ærgrelse. 

»Jeg  kan  ikke  forstaa,  hvorledes  De  kan  beskylde  mig  for 
at  tage  Parti  for  Mormonerne,  da  jeg  altid  har  været  Med- 
lem af  Deres  Kirke.  For  jeg  traf  vor  Ven  her,  nærede  jeg 
i  Virkeligheden  alle  de  Fordomme  mod  Mormonerne,  som  De 
synes  at  nære,  men  jeg  indrømmer,  at  i  Dag  er  mine  Øjne 
blevet  aabnede  for  nogle  vidunderlige  Bibelprofetier  om  vor 
Tid.« 

».  .  .  .  Denne  Profeti  hos  Ezekiel  om  Efraims  Stav,  som 
blev  lagt  til  Judas  Stav,  kan  aldeles  ikke  hentyde  til  det  ny 
Testamente,  thi  man  vil  bemærke,  at  Efraims  Stav  skulde 
være  i  »Efraims  Hænder«,  hos  Efraims  Stamme,  og  aabenbart 

skulde  indeholde  dens  Historie.  Vi  véd,  at  det  ny  Testamente 
i  ingen  Henseende  er  Efraims  Historie,  ej  heller  nogensinde 
fandtes  hos  den  Stamme.« 

»Jeg  maa  tilstaa,  at  jeg  er  blevet  skuffet.  Jeg  havde  rigtig- 
nok ventet,  at  De  vilde  yde  mig  en  værdifuld  Bistand  ved  An- 
grebet paa  de  Sidste  Dages  Hellige,  men  jeg  finder  Dem  i  Ste- 
det for  allerede  halvt  omvendt  til  deres  Synspunkter.  Jeg  tror, 
jeg  hellere  maa  forlade  Dem,  mine  Herrer,  saa  at  De  kan  fejre 
Deres  Foreningsfest  uforstyrret.« 

»Paa  ingen  Maade,  vi  vil  netop  gerne  have  Dem  med,« 
sagde  Ældsten  godmodigt. 

»Godt,«  sagde  Præsten,  »saa  kunde  jeg  lide  at  hore,  om  der 
skulde  være  andre  bibelske  Profetier,  som  efter  Deres  Mening 
hentyder  til  Mormons  Bogs  Komme.« 

»Der  er  en  anden  ganske  forunderlig  Bibelprofeti  om  Bo- 
gens Komme;  den  findes  i  Esajas  29.  Kap.  Esajas  begynder 
dette  Kapitel  med  Udtalelsen  af  et  »Ve  over  Ariel«,  Staden 
hvor  David  bor.  Men  i  andet  Vers  siger  han,  at  der  skal  være 
»Sorg  og  Bedrøvelse«,  dog  skal  den  være  for  mig  »som  Ariel«. 
Ordene:  »Dog  skal  den  være  for  mig  som  Ariel«,  er  meget  be- 
tegnende. Han  siger:  »Og  Du  skal  blive  fornedret,  Du  skal  tale 
ud  fra  Jorden,  og  din  Tale  skal  mumle  fra  Støvet  ....  og 
din  Tale  skal  hviske  fra  Støvet  af.« 

Vi  lægger  Mærke  til,  at  Profeten  i  dette  ene  Vers  fire 
Gange  nævner  den  Nation,  der  skal  tale  »udfra  Jorden«.  Nu 
spørger  jeg,  hvorledes  kan  en  Nation  tale  »udfra  Jorden«? 
Men  hvorfor  i  Grunden  stille  det  Spørgsmaal,  thi  Profeten 
Esajas  besvarer  det  selv  i  11.  Vers  saaledes:  »Og  Synet  af  det 
Hele  skal  være  Eder  som  en  forseglet  Bogs  Ord,  hvilken  man 
giver  den,  som  forstaar  sig  paa  Skrift,  og  siger:  Kære,  læs 
dette;  men  han  maa  sige:  jeg  kan  ikke,  thi  den  er  forseglet.« 

Vi  ser  saaledes,  at  Synet  af  denne  Nation,  som  skulde  tale 
udfra  Jorden,  vilde  komme  i  Form  af  en  forseglet  Bogs  Ord. 
I  17.  og  18.  Vers  hedder  det:  »Er  der  ikke  endnu  en  saare  liden 
Tid,  saa  skal  Libanon  blive  til  en  frugtbar  Mark,  og  en  frugt- 

bar  Mark  skal  agtes  som  en  Skov?  Og  paa  den  Dag  skal  de 
Døde  hore  Bogens  Ord,  og  de  Blindes  Øjne  se  ud  fra  Dunkel- 
lud  og  Mørke.  Og  de  Sagtmodige  skal  ydermere  faa  Glæde  i 
Herren,  og  de  Fattige  iblandt  Menneskene  fryde  sig  i  Israels 
Hellige.« 

»Dette  er  i  Sandhed  en  vidunderlig  Profeti,«  sagde  Ju- 
risten, »thi  Libanon  eller  Palæstina  er  allerede  blevet  en 
frugtbar  Mark.  Vi  skulde  virkelig  have  den  Bog  nu.« 

»De  har  Ret,«  sagde  Ældsten,  »og  vi  har  Bogen.  Hver  En- 
kelthed i  denne  vidunderlige  Profeti  er  gaaet  i  Opfyldelse  ved 
Mormons  Bogs  Komme.  Bogen  er  en  Beretning  om  Nationer, 
som  blev  fornedrede.  Det  er  Indianernes  Forfædres  Historie. 
Gennem  denne  Bog  har  disse  Nationer  bogstavelig  talt  »udaf 
Jorden«.  Direkte  opfyldende  11.  Vers  bragte  Martin  Harris  i 
1827  »Bogens  Ord«  til  »en,  som  forstod  sig  paa  Skrift«,  nemlig 
Professor  Charles  Anthon,  som  sagde:  »Jeg  kan  ikke,  thi  den 
er  forseglet.«  Bogen  blev  bragt  til  en  ulærd  Mand,  Joseph 
Smith,  som  oversatte  den  til  Engelsk  formedelst  Guds  Kraft. 
Alt  dette  hændte,  som  forudsagt  i  17.  Vers,  fra  1827—30,  en 
»saare  liden  Tid«  for  Libanon  blev  »til  en  frugtbar  Mark«,  thi 
De  vil  erindre,  at  »Libanon«,  eller  Palæstina,  begyndte  at 
blive  frugtbar  og  beboelig  omkring  1840,  efter  at  det  havde 
ligget  ode  hen  siden  Jerusalems  Ødelæggelse  i  forste  Aarhun- 
drede  efter  Kristus.  Derfor  lever  vi  i  den  Tid,  da  vi  skal  hore 
»Bogens  Ord«.« 

»For  en  Jurist  er  dette  en  overordentlig  smuk  Tanke,« 
sagde  den  Lovkyndige.  »Biblen  er  Kristi  Vidnesbyrd  for  den 
ostlige  Verden,  ligesom  Mormons  Bog  er  det  for  den  vestlige 
Verden.« 

»Men  Biblen  indeholder  alt,  hvad  vi  behover  at  vide,«  ind- 
vendte Præsten  igen. 

»Hvor  kan  De  sige  det,«  udbrod  Juristen.  »Der  er  ikke  to 
Mennesker,  som  er  uenige  om  et  matematisk  Princip,  men  De 
kan  ikke  finde  to  Mennesker,  der  er  enige  om  Biblens  Daabs- 
lære.  Tror  De  ikke,  vi  tiltrænger  nogle  tydeligere  Forklaringer 
paa  disse  Lærdomme?« 

»Jeg  tror  ikke,  vi  behover  at  læse  enhver  ny  Bog  om  Reli- 
gion,« svarede  Præsten. 

»Jeg  tror,  vi  bør  vedblive  at  soge,  indtil  vi  finder  hele 
Sandheden,«  sagde  Juristen.  »Paulus  udtalte:  »Prøver  alle 
Ting«  (1.  Thess.  5.,  21.),  og  jeg  tror,  det  er  et  godt  Princip. 
Jeg  har  i  Sinde  at  følge  det  og  læse  saavel  Mormons  Bog  som 
enhver  anden  Bog,  der  maatte  være  en  Aabenbaring  fra  Gud.« 

»Skuf  ikke  Dem  selv,«  sagde  Præsten  med  megen  Varme, 
»det  er  os  absolut  forbudt  at  antage  nogen  anden  Bog  som 
guddommelig  end  Biblen.  I  Biblens  sidste  Bogs  sidste  Kapitel 
læser  vi:  »Thi  jeg  vidner  for  enhver,  som  horer  denne  Bogs 
Profetis  Ord:  Dersom  nogen  lægger  noget  til  disse  Ting,  da 
skal  Gud  lægge  paa  ham  de  Plager,  som  er  skrevet  i  denne 
Bog.« 

»Den  Bog,  De  der  omtaler,«  spurgte  Juristen  smilende,  »er 
det  Biblen?« 

»Næh  —  nej  —  det  er  Aabenbaringens  Bog,«  svarede  Præ- 
sten. 

»Netop,«  sagde  Juristen.  »Deres  Citat  forbyder  ene  og  alene 
Mennesker  at  lægge  noget  til  Guds  Ord,  men  det  forbyder  na- 
turligvis ikke  Gud  selv  atter  at  tale  til  os.« 

Ældsten  tog  nu  Ordet  og  sagde:  »Selvfølgelig  kan  vi  ikke 
sige,  at  Johannes's  Ord  i  Aabenbaringens  Bog  skulde  gore  en 
Ende  paa  den  guddommelige  Aabenbaring,  thi  nogle  lignende 
Ord  blev  skrevet  i  5.  Mose-Bog,  hvor  der  staar:  »I  skal  intet 
lægge  til  det  Ord,  som  jeg  byder  Eder,  ej  heller  tage  noget 
derfra«.  Hvad  betyder  disse  Ord?  De  betyder,  at  intet  Men- 
neske har  Ret  til  at  ændre  Guds  Ord  ved  at  lægge  noget  til 
eller  trække  noget  fra.  Dersom  Ordene  i  Aabenbaringens  Bog 
gjorde  en  Ende  paa  den  guddommelige  Aabenbaring,  maatte 
femte  Mosebogs  Ord  betyde  det  samme,  og  Resultatet  vilde  da 
blive,  at  vi  maatte  forkaste  hele  Biblen  undtagen  Mose- 
bøgerne.« 

»De  har  Ret,«  sagde  Juristen.  Præsten  tav. 

»Forend  vi  skilles,«  sagde  Ældsten,  »vil  jeg  tillade  mig  at 
læse  det  Vidnesbyrd,  der  er  fremsat  af  11  Vidner,  som  saa  de 

Guldplader,  fra  hvilke  Mormons  Bog  blev  oversat.«  Og  han 
gjorde  nu  sine  Tilhørere  bekendt  med  disse  manende  Ord  til 
»alle  Slægter,  Stammer,  Tungemaal  og  Folk«. 

Nephi  Jensen. 


DIGT. 


Loft  dit  Hoved,  Du  raske  Gut! 
Om  et  Haab  eller  to  blev  brudt, 
blinker  et  nyt  i  dit  Øje, 
straks  det  faar  Glans  af  det  høje. 

Loft  dit  Hoved,  og  se  Dig  om! 
Noget  er  der,  som  raaber:  Kom! 
Noget  med  tusinde  Tunger, 
som  om  Frejdighed  sjunger. 

Løft  dit  Hoved;  thi  i  Dig  selv 
blaaner  ogsaa  et  udstrakt  Hvælv, 
hvor  der  med  Harper  klinger, 
jubler,  toner  og  svinger. 

Løft  dit  Hoved,  og  syng  det  ud! 
Aldrig  kuer  Du  Vaarens  Skud; 
hvor  der  er  gærende  Kræfter, 
skyder  det  Aaret  efter. 

Løft  dit  Hoved,  og  tag  din  Daab 
af  det  høje,  straalende  Haab, 
som  over  Verden  hvælver 
og  i  hver  Livsgnist  skælver. 

Biørnstjerne  Bjørnson. 

